**МИНИСТЕРСТВО НА ЗЕМЕДЕЛИЕТО И ХРАНИТЕ**

**''СЕВЕРОЗАПАДНО ДЪРЖАВНО ПРЕДПРИЯТИЕ'' ДП**

**ТП** **''ДЪРЖАВНО ГОРСКО СТОПАНСТВО Троян”**

гр. Троян, ул.„Св.Св.Кирил и Методий” №20, факс: 0670/6-07-29; dgs-troyan@szdp.bg

**ПРОЕКТО-Д О Г О В О Р …………………………**

ЗА ВЪЗЛАГАНЕ ДОБИВ НА ДЪРВЕСИНАЗА ОБЕКТ № 2503

Днес, .........2024 г. в гр. Троян, се сключи настоящият договор между:

1. СЗДП-ТП Държавно горско стопанство Троян, с адрес на управление: гр.Троян, ул.„Св.Св. Кирил и Методий” №20, ИН 2016174760048 и ИН по ДДС BG201617476, представлявано от инж.Милко Кръстев Станчев, в качеството му на директор и в присъствието на Нина Дочкова Минкова, в качеството ѝ на гл.счетоводител , наричан за краткост ВЪЗЛОЖИТЕЛ, от една страна и

2 …............................. с адрес на управление ..............................., ЕИК ......................., представлявано от .........................................., наричан накратко ИЗПЪЛНИТЕЛ от друга страна , на основание утвърден протокол от работата на комисия за проведен открит конкурс за възлагане на добив на дървесина и Заповед № ... /............2024 г. за определяне на изпълнител, при следните условия:





При изпълнение на поръчката да се спазват изискванията на БДС.

1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни добив на дървесина – сеч на маркираните дървета и извоз до временните складове, които се намират в местностите както следва: за подотдел 281 „ч“ - „Беров мост-1, 2, 3“; за подотдел 300 „т2“ – „Крушков рът“; за подотдел 300 „б3“ – „Крушков рът-1“; за подотдел 300 „ж3“ - „Крушков рът-2“; за подотдел 300 „п3“ – „Алиевото“; за подотдел 301 „з1“ – „Златешки дол“; за подотдел 301 „у1“ – „Копака“; за подотдел 301 „в2“ – „Банкова стока“; за подотдел 301 „г2“ – „Банкова стока-1“; за подотдел 302 „н3“- „Дългата поляна-1“; за подотдел 302 „с3“ - „Дългата поляна“ в обект **№ 2504,** съобразно технологичните планове и сортиментната спецификация по настоящия договор.

2. Като подписват настоящия договор, страните декларират намеренията си за сътрудничество, съвместна дейност и взаимна лоялност при изпълнение на договорните условия.

3. Насажденията, включени в обекта, се предават на **ИЗПЪЛНИТЕЛЯ** с издаването на позволително за сеч и изготвяне на предавателно-приемателен протокол, който се утвърждава от **ВЪЗЛОЖИТЕЛЯ** или от упълномощено от него длъжностно лицеПозволителните за сеч и протоколите се подписват от страна на **ИЗПЪЛНИТЕЛЯ** от лице, вписано в регистъра по чл.235 от ЗГ .

4. Настоящият договор се сключва за срок до **30.07.2025 г.** Срокът започва да тече от момента на сключване на договора.

**5. Началния и крайния срок за сеч и извоз до временен склад по насаждения, включени в обекта, се определя с позволителното за сеч, като крайният срок не може да е по-късно от 30.06.2025 г.**

6. Крайният срок на договора е датата на освидетелстване на всички сечища в обекта.

**II. ЦЕНИ, НАЧИН НА ПЛАЩАНЕ И ГАРАНЦИИ ПО ДОГОВОРА**

1. Общата стойност на възложената дейност е в размер **............................** лв. (.................................................) лева без ДДС.

2. Заплащането на добива ще се извършва на пр.м³ на извозената, сортирана и рампирана на временен склад дървесина по партиди, приети от Възложителя с протокол.

3. Стойността на добива на приетите партиди дървесина по т.2 се заплаща от ВЪЗЛОЖИТЕЛЯ по банкова сметка на ИЗПЪЛНИТЕЛЯ в 10 дневен срок след получаване на издадената фактурата от ИЗПЪЛНИТЕЛЯ.

4. Гаранция за изпълнение е в размер на ............................. лв. /....................................................../лв

Гаранцията се връща на изпълнителя в срок 10 работни дни след съставяне на констативни протоколи за освидетелстване на всички сечища в обекта, при условие, че са спазени всички клаузи по договора от раздел ІV и няма наложени санкции по раздел VІ, като при неспазване на посочения срок възложителят дължи лихва в размер на законната лихва за всеки ден просрочие.

ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълниние, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълниение, която съответства на уговорената в договора неустойка за съответния случай на неизпълнение. Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обещетение в по-голям размер.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**1. ВЪЗЛОЖИТЕЛЯТ** **има право да**:

* 1. Осъществява текущ контрол по изпълнението на договора, без да възпрепятства ИЗПЪЛНИТЕЛЯ за спазването на технологичните изисквания и правомерното извършване на дейностите, като дава задължителни указания в писмена форма и препоръки на изпълнителя при констатирани пропуски по изпълнение на възложената работа.
  2. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:
     1. Нарушения на Закона за горите (ЗГ) или свързаните с него подзаконови нормативни актове;
     2. Неспазване изискванията на действащите стандарти за качество на дървесината (БДС/ЕN);
     3. Неспазване на изискванията на Закона за здравословни и безопасни условия на труд (ЗЗБУТ);
     4. Неспазване на противопожарните и други изисквания;
     5. Форсмажорни обстоятелства по смисъла на § 1, т.23 от допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (ДВ, бр. 96 от 2011 г.), наричана по - нататък „Наредбата“.
  3. Спре временно извоза на дървесина от насажденията до временните складове при преовлажнени почви и условия, предразполагащи увреждане на горскитеизвозни пътища.
  4. Спре временно изпълнението на договора по време на брачния период на определени със Закона за лова и опазване на дивеча (ЗЛОД) видове дивеч в насаждения от обекта.
  5. Заявява писмено на ИЗПЪЛНИТЕЛЯ добиването на допълнителни специални асортименти дървесина.
  6. Инициира с писмена покана приемането на извършената от ИЗПЪЛНИТЕЛЯ работа при налични количества дървесина на временен склад.
  7. Поиска от ИЗПЪЛНИТЕЛЯ за негова сметка да осъществи изпълнението на определените в договора технологични и качествени показатели при констатирани отклонения.
  8. Предложи на ИЗПЪЛНИТЕЛЯ допълнително споразумение за извършване на добива на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по асортименти дървесина за съответното насаждение.
  9. Промени обекта на договора като изключи насаждения, в които сечта не е започнала, при отказ от страна на ИЗПЪЛНИТЕЛЯ да извърши добива на дървесина в тях в случаите на т. 1.8, като заплати на ИЗПЪЛНИТЕЛЯ само действително извършената дейност.

1. **ВЪЗЛОЖИТЕЛЯТ** **e длъжен да**:

2.1. Предаде на ИЗПЪЛНИТЕЛЯ или оправомощено от него лице и в присъствието на регистрирания по чл. 235 от ЗГ му лесовъд маркирани за сеч и с положени на терена граници (съгласно Наредба № 8 от 2011 г. за сечите в горите (ДВ, бр. 64 от 2011 г.) насажденията, предмет на договора, от които ще се добива дървесината. Предаването на насажденията се извършва с подписването на двустранен предавателно-приемателен протокол в срок до 10 дни преди началото на изпълнението на дейностите в съответствие с определения график по т. 4.15 и не по-малко от 3 (три) работни дни преди започване на сечта. При изразено желание от страна на ИЗПЪЛНИТЕЛЯ, ВЪЗЛОЖИТЕЛЯT е длъжен да предаде всички насаждения, включени в обекта, в 10-дневен срок от постъпване на искането.

2.2. Предаде позволителните за сеч и утвърдените технологични планове за добив на дървесина за всички насаждения, включени в обекта, едновременно с подписване на предавателно – приемателните протоколи по т. 2.1.

2.3. Осигури на ИЗПЪЛНИТЕЛЯ достъп до насажденията и временните складове, включени в обекта, чрез проходимост на горските пътища в държавните горски територии за превозни средства с висока проходимост и за декларираната при проведената процедура техника.

2.4. Следи за правилното провеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно БДС/ЕN, като и за недопускане на повреди по стоящия дървостой, уплътняване на влажни и меки почви, повреди и ерозия на извозните пътища и просеки.

2.5. Дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.

2.6. Осигури свой представител за приемане на действително добитото и извозено на временен склад количество дървесина в 3 (три)-дневен срок след отправена от ИЗПЪЛНИТЕЛЯ писмена покана или не по-малко от веднъж месечно при добита дървесина на временен склад, за което се подписва двустранен предавателно-приемателен протокол.

2.7. Заплати на ИЗПЪЛНИТЕЛЯ извършената работа в срок не по-късно от 10 (десет) работни дни от датата на представяне на издадена от него фактура, в размер и по начин, уговорени в договора.

2.8. Разглежда и утвърждава, при установена необходимост, предложени от ИЗПЪЛНИТЕЛЯ изменения в технологичните планове за добив на дървесина от насажденията, включени в обекта.

2.9. Уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.

2.10. Освидетелства сечището в определения срок, като отбелязва и констатираните пропуски и нарушения при изпълнение на горскостопански дейности в обекта.

2.11. Удължи срока на договора, в случай, че е наложил временно спиране на дейността на основание т. 1.2.5, 1.3 и 1.4., с времето, за което е наложено преустановяване на дейността.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. **ИЗПЪЛНИТЕЛЯТ** **има право да**:

1.1.Изисква приемането на възложената работа в договорените срокове.

1.2.Получи договореното възнаграждение в размера и в сроковете, уговорени в договора.

1.3.Получи необходимото съдействие за изпълнение на работата (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).

1.4.Поиска от ВЪЗЛОЖИТЕЛЯ сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от Наредба № 8 от 2011 г. за сечите в горите до отстраняването на несъответствията.

1.5.Заменя подизпълнителите си, ако предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата.

1.6.Заяви писмено промяна на одобрените от ВЪЗЛОЖИТЕЛЯ технологични планове за добив на дървесина от насажденията, включени в обекта

1.7.Откаже да добие допълнително заявените от ВЪЗЛОЖИТЕЛЯ специални асортименти дървесина.

**2.ИЗПЪЛНИТЕЛЯТ** **е длъжен да:**

2.1.Осигури присъствието на служителя си, регистриран за упражняване на частна лесовъдска практика в следните случаи:

2.1.1. за подписване от негова страна на предавателно-приемателните протоколи за предаване на насажденията;

2.1.2. за получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на дейностите в съответствие с определения график по т. 2.15 и минимум 3 (три) работни дни преди започване на сечта;

2.1.3. при извършване на проверки от компетентни органи, след уведомяване за предстоящи такива;

2.1.4. при освидетелстване на сечищата и съставянето на протоколи за това.

2.2.Създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.

2.3.Представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността.

2.4.Извърши качествено възложените дърводобивни дейности и да почисти сечищата по указания в позволителните за сеч начини и в определените в тях срокове.

2.5.Присъства лично или да осигури свой упълномощен представител за приемане на добитата на временен склад дървесина, за което се изготвя и подписва двустранен предавателно-приемателен протокол за приемане на извършената работа.

2.6.Отсича само определените за сеч дървета по цялата площ от насажденията в обекта и извърши възложените дейности, съгласно одобрения технологичен план за добив на дървесина за конкретното насаждение, като не оставя неотсечени маркирани дървета.

2.7.Направи за своя сметка предвидените в технологичния план извозни пътища, ако има предвидени такива.

2.8.Поддържа за своя сметка извозните пътища в насажденията от обекта, след съгласуване на мероприятията с ВЪЗЛОЖИТЕЛЯ, както и да съхранява горските пътища в съответствие с разпоредбите на Наредба № 4 от 2013 г. за защита на горските територии срещу ерозия и порои и строеж на укрепителни съоръжения (ДВ, бр. 21 от 2013 г.) и други нормативни актове, като за целта спазва и следните изисквания:

2.8.1. на технологичните планове и указанията на служителите на ДЛС/ДГС по изпълнение на добива и извоза на повалената дървесина за недопускане на уплътняване на влажни и меки почви, повреда и ерозия на извозните просеки и пътища;

2.8.2. при продължително влошени атмосферни условия – завишена влажност, да преустановява изпълнението на горскостопанската дейност, включително след предписания на служители на ДГС/ДЛС, както и при други предпоставки, които допринасят за допускане на повреди от ерозия и уплътняване на почвите;

2.8.3. да изгражда за своя сметка подходи, необходими за усвояване на дървесината в насажденията, съгласно технологичния план, като съхранява и опазва създадените горски пътища до обекта, където се извършва сечта и извоза.

2.8.4. да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

2.9.Разкройва най-рационално добитата дървесина, с оглед получаване на максимален обем ценни асортименти по действащите стандарти за качество на дървесината (БДС/ЕN) .

2.10.Добива допълнително заявените от ВЪЗЛОЖИТЕЛЯ специални асортименти дървесина, при постигнато споразумение.

2.11.Не допуска нараняване на стоящия дървостой по време на извършване на дейността по добив и извоз на дървесината.

2.12.Спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.

2.13.Не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.

2.14.Не предоставя на трети лица извършването на добива на дървесината, включена в насажденията, предмет на договора, с изключение на посочените от него подизпълнители.

2.15.Предава изпълнението на възложената работа по тримесечия и минимални количества в пл. м3 , както следва:

|  |  |  |  |  |
| --- | --- | --- | --- | --- |
| ОБЕКТ № | Отдел, подотдел | **ТРИМЕСЕЧИЯ 2025 г.** | | **ОБЩО** |
| **І** | **ІІ** |  |
| 2503 | 281 „ч“, 300 „т2“, 300 „б3“, 300 „ж3“, 300 „п3“, 301 „з1“, 301 „у1“, 301 „в2“, 301 „г2“, 302 „н3“, 302 „с3“ | **300** | **385** | **685** |

2.16.При обективна невъзможност за предаване на договореното по т. 2.15 количество дървесина, поради форсмажорни обстоятелства по смисъла на § 1, т. 23 от допълнителните разпоредби на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3 (три)-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

2.17. Изпълнението на договора и приемане на дървесината на временен склад да започне най-късно в срок от 45 календарни дни от началната дата за започване на сечта, определена в позволителното за сеч. При обективна невъзможност за изпълнение, поради форсмажорни обстоятелства по смисъла на § 1, т. 23 от допълнителните разпоредби на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3 (три)-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

2.18.Постави информационни табели по образец в насажденията, в които се извършва добив на дървесина, на основание чл. 52, ал. 5 от Наредбата.

2.19.Спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

2.20.Да спазва правилата за техническа и противопожарна безопасност при работа в горите. Да участва за своя сметка в гасене на горски пожари възникнали в обекта или в съседство с него.

2.21.Да изпълни допълнително споразумение с Възложителя за добив на дървесина при наличие на обективни причини – повреди от биотични и абиотични фактори възникнали по време на действие на договора и/или налагащи промяна вида и интензивността на сечта в някое от насажденията, включени в настоящия договор и след извършена инвентаризация, при спазване на достигнатите цени по асортименти по настоящия договор.

2.22. Да опазва чуждата собственост. При увреждане на чужда собственост се задължава да поправи нанесените вреди и възстанови собствеността във вида преди непозволеното увреждане.

2.23. Да поддържа района на обекта, в който извършва дърводобивна дейност /сечище и временен склад/ в чисто състояние, като не изхвърля безразборно излишните отпадъци /туби, хартии, шишета, кутии, пластмаси и др. /.

2.24.При прекратяване на договорните отношения между ИЗПЪЛНИТЕЛЯ и лицето по т.2.1. ИЗПЪЛНИТЕЛЯТ е длъжен писмено да уведоми ВЪЗЛОЖИТЕЛЯ в двудневен срок.

2.25.При изпълнение на възложените дейности в горските територии да се спазват следните минимали мерки за биосигурност срещу разпространение на АЧС:

1. Обособяване и обозначаване на места за почистване и дезинфекция на транспортните средства, съоръжения и машини.
2. Измиване и дезинфекциране на обувките и облеклото с дезинфектанти с вирусоцидно действие срещу вируса на АЧС, регистрирани от Министерството на здравеопазването
3. Забрана за изхвърляне на остатъци от храна в околната среда, като всички отпадъци следва да се събират и изхвърлят на определените за това места.

**V. ИЗИСКВАНИЯ ПО СЕРТИФИКАЦИЯТА**

**1. Задължения за Възложителя:**

1.2.1. Да проведе инструктаж на работниците на ИЗПЪЛНИТЕЛЯ **при предаване** на обекта по всички изисквания, съгласно „Процедура за първоначален и периодичен инструктаж при провеждане на горскостопански дейности на територията на ТП ДГС Троян

1.2.2. Да уведомява своевременно контролните органи от Инспекцията по труда и други контролни органи, когато установи, че ИЗПЪЛНИТЕЛЯТ е нарушил или системно нарушава законовите разпоредбите на българското законодателство, във връзка с чл. 232 от ЗГ.

**2. Задължения за Изпълнителя:**

2.1. При извършване на мероприятията по сечта, разкройването, извоза и транспортирането на добитата дървесина до и от временен склад, ИЗПЪЛНИТЕЛЯТ **е длъжен да спазва изискванията по охрана и безопасност на труда**, установени в разпоредбите на Правилника за здравословни и безопасни условия на труд в горите ЗГ, Наредба № 8 от 5 Август 2011 г. за сечите в горите; Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, ЗЛОД, ППЗЛОД, ЗРА, КТ, ЗЗБУТ, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, както и другите нормативни актове уреждащи дейностите по ползване на дървесината, като осигури на работниците предпазни средства с определено качество, съгласно тръжните условия и спази следните изисквания:

* В подписаните между него и работниците трудови договори, да бъде регламентирано, като двустранно задължение спазването на здравословните условия на труд и техническа безопасност за работа в горските територии;
* да осигури на работниците – оператори на бензиномоторни триони (БМТ), **предпазно оборудване**, което да включва специализирано предпазно работно облекло (защитен панталон с вложки за защита от срязване), оборудвани **предпазни каски** (в срок на годност) с антифони, предпазител за очите, жилетки със сигнален цвят или работно яке със същия цвят, обезопасени обувки (със стоманена пластина над свода на стъпалото-тип **„бомбе”**) и средства за **първа помощ** (полева аптечка на работния обект). На останалите работници в обекта да осигури не оборудвани каски и жилетки със сигнален цвят или работно яке със същия цвят;
* да провежда начален, ежедневен, периодичен, а при необходимост и извънреден инструктаж на работниците, за техническа безопасност и хигиена на труда, което се удостоверява, че е извършено, чрез **Книга за инструктаж.**

2.1.1. да спазва изискванията на Наредба № 8 от 11.05.2012 г. за условията и реда за защита на горските територии от пожари, съгласно чл. 136 и сл. от ЗГ, като:

* инструктира работниците за спазване на изискванията за противопожарна охрана;
* инструктира работниците за действия при критични ситуации, като инциденти, пожари и нефтени разливи, свързани с опазване на наличното биологично разнообразие и водните течения.

2.2. За времето на действие на договора ИЗПЪЛНИТЕЛЯТ **се задължава,** в съответствие с разпоредбите на Рамковата конвенция на ООН по изменение на климата (ратифицирана със закон, приет от 37-мото НС, на 16.03.1995 г.–ДВ, бр. 28 от 1995 г., в сила от 10.08.1995 г.) и Закона за защитените територии (ЗЗТ), съгласно производствените, санитарните и противопожарните изисквания, да извърши следното:

* + да определи места за бивакуване, след съгласуване с ПРОДАВАЧА;
* да осигури на работниците и техните семейства, които нощуват в горската територия, подходящи условия за сън, чиста питейна вода и изграден сух санитарен възел;
* да изхвърля на **регламентирани депа** **битовите и недървесни отпадъци** и след работно време да ги извозва до **контейнерите за смет в населените места;**
* да изхвърля на **регламентирани депа** всички **химични** и **гориво-смазочни** отпадъци и използвани средства за **абсорбирането им**, където същите да се изнасят, а **не в контейнерите за смет в населените места**;
* да зарежда с ГСМ и извършва ремонтни дейности на бензиномоторните триони (БМТ) на определените за това места, като същите разполагат със средства за абсорбиране на гориво-смазочни материали и срещу изливане на резервоари;
* да използва биологично разграждащо се масло за смазване на веригите на БМТ.

2.2.1. ИЗПЪЛНИТЕЛЯТ **е длъжен да използва,** за изпълнението горскостопанската дейност, **мобилна техника в добро техническо състояние**, което включва:

* техническа изправност на техниката, която да не позволява изтичане на масло и гориво;
* използваната техника да е оборудвана със средства за абсорбиране на ГСМ-продукти**;**
* използваната техника да е оборудвана с годни пожарогасители и комплектувани аптечки за първа медицинска помощ.

**VІ. САНКЦИИ И НЕУСТОЙКИ**

1. Страните по договора не носят отговорност и не дължат неустойки за пълно или частично неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно.
2. ВЪЗЛОЖИТЕЛЯТ дължи на ИЗПЪЛНИТЕЛЯ неустойка за виновно неизпълнение на някое от задълженията си по договора, в следните случаи:

2.1.по ІІІ. т. 2.1. до 2.3. – неустойка в размер, равен на гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯ не е изпълнил задължението си;

2.2.по ІІІ. т. 2.6. – неустойка в размер на 10 на сто от стойността на услугата за добива на неприетата отсечена и извозена на временен склад дървесина;

* 1. За неспазване на определения срок по ІІІ. т. 2.7. – неустойка в размер на законната лихва върху дължимата сума за срока на просрочието.

1. ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:

3.1.по ІV. т. 2.1. – неустойка в размер, равен на внесената от него гаранция за изпълнение на договора, преизчислена за съответното насаждение, за което ИЗПЪЛНИТЕЛЯ не е изпълнил задължението;

3.2.по ІV. т.2.8. – неустойка в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;

* 1. по ІV. т. 2.9. – неустойка в размер, равен на 30 на сто от стойността на услугата за добива на тази дървесина;

3.4.по ІV. т. 2.15. – неустойка в размер, равен на 20 на сто от стойността на услугата за добива на неотсечената и неизвозена на временен склад дървесина спрямо графика за съответното тримесечие, изчислена на база на цената на обезличен кубичен метър по договора.

4. При неизпълнение на **изискванията по сертификацията** от която и да е страна по договора, другата страна ще има правото да прекрати едностранно договора с писмено уведомление, отправено до неизправната страна.

1. За неизпълнение на други задължения по договора, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по–високият размер на вредите бъде установен по съдебен ред.
2. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.

**VІІ. ПРЕКРАТЯВАНЕ НА ДОГОВОРА**

Договорът се прекратява:

1. с изтичане срока на договора
2. по взаимно съгласие на страните, изразено в писмена форма;
3. с едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

3.1. ИЗПЪЛНИТЕЛЯТ или подизпълнителите му вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

3.2.ИЗПЪЛНИТЕЛЯТ е подписал декларация с невярно съдържание при провеждането на конкурса за възлагане на дейността;

3.4.ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

3.5.Дейността се извършва от подизпълнители, които не отговарят на изискванията на чл. 18 от Наредбата;

3.6.В случаите по ІІІ. т. 1.2.1 до 1.2.4.;

3.7.При отказ от страна на ИЗПЪЛНИТЕЛЯ да извърши добива на дървесина, в случаите на т. 1.9 от договора, след като сечта в насажденията е започнала, като заплати на ИЗПЪЛНИТЕЛЯ само действително извършената дейност.

1. С едностранно писмено уведомление от всяка една от страните, те могат да прекратят договора поради обективни причини - форсмажорни обстоятелства по смисъла на § 1, т. 23 от допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ реално добитите количества дървесина, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.
2. ВЪЗЛОЖИТЕЛЯТ **може** да прекрати договора с едностранно писмено уведомление, без да дължи обезщетение за пропуснати ползи, в следните случаи:

5.1.За виновно неизпълнение на графика за добив по ІV. т. 2.15.

5.2.ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка.

1. ИЗПЪЛНИТЕЛЯТ може да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни задължението си:

6.1.по ІІІ.т. 2.1. и 2.2.;

6.2.по ІІІ.т. 2.3. - в срок по-дълъг от 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.

**VІІІ.** **СЪОБЩЕНИЯ**

1. Всички съобщения и уведомления между страните, свързани с изпълнението на този договор, включително и за разваляне на договора са валидни, ако са направени в писмена форма и са подписани от законните им представители или от упълномощените лица и ще се извършват в писмена форма.

* 1. За целите на настоящия договор, уведомяването на ИЗПЪЛНИТЕЛЯ се извършва писмено по електронната поща (е-mail):…………………………..или с препоръчана пратка на адрес: ……………………………………………………………………
  2. Всяка кореспонденция между страните, ще се счита валидно изпратена на посочените по-горе адреси, включително и електронни адреси (е-mail). Съобщението се счита получено с постъпването му в електронната пощенска кутия на всяка от страните, без да е необходимо допълнително потвърждаване за неговото получаване и се приема, че получателят е узнал съдържанието с изтичане на еднодневен срок от изпращане на е-mail.
  3. Кореспонденция между страните, касаеща предварително прекратяване на договора се осъществява задължително писмено и на посочените по-горе адреси или на електронни адреси: е-mail.
  4. Страните се споразумяват и съгласяват, че всички разменени електронни съобщения съдържат електронно/и изявление/я по смисъла на чл. 2 от Закона за електронния документ и електронните удостоверителни услуги и може да служи за доказателство/а.

2. При промяна на адресите за кореспонденция на страните съответната страна е длъжна да уведоми другата в деня от възникване на промяната. В противен случай съобщенията ще бъдат изпращани на официалния имейл и на адреса, посочен от страната по договора, който ще се счита за адрес на уведомление без значение, като в този случай същите ще се считат за надлежно получени.

**ІХ.ДОПЪЛНИТЕЛНИ РАЗПОРЕДБИ:**

1. Изменение на клаузите на договора се допускат с подписването на допълнително писмено споразумение между страните.
2. Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание чл.117, ал.2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд, съобразно правилата за родова подсъдност.
3. За неуредените в договора случаи се прилагат разпоредбите на българското законодателство.

**Настоящият договор се изготви в два еднообразни екземпляра - по един за всяка от страните.**

за ВЪЗЛОЖИТЕЛ: за ИЗПЪЛНИТЕЛ:

Директор ТП ДГС Троян: ..................................

/инж.Красимир Цанин/ /................................... /

Гл.счетоводител:

/Нина Минкова/